Jaunā mošeja
Jaunā mošeja jeb Mātes Sultānes mošeja (turku: Yeni Camii, Valide Sultan Camii; 1597 — 1663) ir mošeja Eminēnī rajonā, Stambulā, Turcijā. Tā atrodas Bosfora Zelta raga līča krastā, Galatas tilta dienvidu galā. Jaunā mošeja, tāpat kā Galatas tilts ir labi zināmas Stambulas tūrisma apskates vietas. Mošejas pagalmā ir uzbūvēta skaista mazgāšanās strūklaka (turku: şadırvan) un sultāna kiosks, kas noflīzēts ar Iznikas flīzēm.